राष्ट्रीय राजमार्ग 09 (नेपाल)
मदन भण्डारी राजमार्ग (NH09) नेपाल में निर्माणाधीन एक राष्ट्रीय राजमार्ग है जो नेपाल के पूर्वी छोर से पश्चिमी छोर तक भीतरी तराई से होकर गुजरता है। इस राजमार्ग की कुल लंबाई 1,200 किलोमीटर (750 मील) है। यह राजमार्ग पूर्व में कोशी प्रदेश के शांतिनगर (झापा जिला) से शुरू होकर पश्चिम में सुदूरपश्चिम प्रदेश के रूपल (डडेलधुरा जिला) तक जाता है। इस राजमार्ग को महेंद्र राजमार्ग का वैकल्पिक रूप माना जा सकता है। यह राजमार्ग महेंद्र राजमार्ग और पुष्पलाल राजमार्ग के समानांतर में मध्य से होकर गुजरेगी। इस राजमार्ग के २५ से ३०nbsp;किमी उत्तर में पुष्पलाल राजमार्ग समानांतर में रहेगा तो २५ से ३०nbsp;किमी दक्षिण में समानांतर पर महेंद्र राजमार्ग रहेगा। ३१५ किमी सड़क खंड, धरान से हेटौडा पर कार्य प्रगति पर है। धरान से भिमान तक शानदार दो लेन की सड़क पूरी तरह बन चुकी है।